**Læsevejledning**

Læsø Kommunes DK2020 består af fire dokumenter;

* Rapport om klimarobusthed
* DK2020 klimahandleplan
* Handlekatalog
* CAPF

Det anbefales, at rapporten om klimarobusthed læses først, da den præsenterer de fysiske rammer og en del af historien for Læsø. Historien og øens kulturlandskaber danner grundlag for samfund, erhverv og naturen i dag.

Efterfølgende kan klimahandleplanen med fordel læses. Klimahandleplanen har opsamling fra rapporten om klimarobusthed og er selve hoveddokumentet i DK2020, som kan læses selvstændigt uden de øvrige dokumenter. Ved den politiske behandling skal alle fire dokumenter godkendes, men politikerne har i høj grad det nødvendige lokalkendskab til at forstå klimahandleplanen – herunder afsnit om klimarobusthed.

Handlekataloget giver yderligere informationer om de indsatser, som er identificeret og beskrevet i klimahandleplanen, og er henvendt til dem, der har interesse i dybere kendskab til indsatserne.

CAPF henviser til rapporten om klimarobusthed og klimahandleplanen og har enkelte afsnit fra rapporterne i skemaet. CAPF er mest henvendt til fagfolk, Concito og C40.

Bilag findes på Læsø Kommunes hjemmeside <https://www.laesoe.dk/borger/planlaegning-bolig-og-byggeri/klima>.

Plandokumenterne skal efter tilretning med forhåndsvurderingernes bemærkninger til layout, hvor dokumenterne får et professionelt udtryk og en masse billeder.